
Рим унафэ щызыщIынур цIыхубзщ
Италием вэсэмахуэ щекIуэкIащ я къалащхьэ Рим и Iэтащхьэр хэхыным теухуа IэIэтхэм я етIуанэ Iыхьэр. Апхуэдэ къэмыхъуауэ, а къулыкъур хуагъэфэщащ цIыхубзым.
Оппозицэ партым и лIыкIуэ Раджи Вирджиние и телъхьэу къыщIэкIащ Iэ зыIэтахэм я процент 67-м щIигъур. Абы и ныкъуэкъуэгъуу щыта Джакетти Робертэ зи дзыхь езыгъэзар хэхакIуэхэм я процент 32-рщ.
Хэхыныгъэхэр щекIуэ-кIащ Италием и къалэш-хуэу 126-м, щIыналъэ, областной центру 20-м.
Х лIэщIыгъуэм зэрахьа Iэпщэхъухэр
Копенгаген и лъэпкъ щэнхабзэ-тхыдэ музейм зэбгригъэха хъыбарым къызэрыхэщымкIэ, археологием дихьэх щIалищым Ютландием къыщагъуэтащ хъугъуэфIыгъуэ телъыджэхэр. Ахэр викингхэм я зэманым зэрахьэу щыта Iэпщэхъухэрщ — хыр дыщэм, блыр дыжьыным къыхэщIыкIауэ.
Псори зэхэту абыхэм я хьэлъагъыр грамм 900 мэхъу. IэщIагъэлIхэм къызэралъытэмкIэ, Х лIэщIыгъуэм ящIа а Iэпщэхъухэр Данием зэгуэр къыщагъуэтахэм я нэхъ ин дыдэщ.
